Bažnyčios mokytojai

Bažnyčios mokytojai (lot. doctores ecclesiae) – teologai, šventieji, kurių doktrina remiasi krikščionybė. Kartais vartojamas terminas „Bažnyčios daktarai“. Šis garbės vardas suteikiamas nuo 1298 m.
Romos katalikų bažnyčioje keturi Bažnyčios mokytojai – Grigalius I, Ambraziejus, Augustinas ir Jeronimas – vadinami „šlovingaisiais Bažnyčios mokytojais“ (lot. egregii doctores ecclesiae), arba „keturiais mokytojais“, o Tomas Akvinietis vadinamas „filosofų kunigaikščiu“. Prie Bažnyčios mokytojų tradiciškai priskiriami ir kai kurie iškilieji teologai, kurie oficialiai nepatenka į šį garbingą sąrašą, pavyzdžiui, Origenas.

 Bažnyčios mokytojų sąrašas 
 Romos katalikų bažnyčia 
Romos katalikų bažnyčia iki šiol yra paskelbusi 35 Bažnyčios mokytojus, iš kurių 17, gyvenusių iki Didžiosios schizmos 1054 m, gerbiami ir Rytų krikščionybėje. Tarp šių 35 Bažnyčios mokytojų yra 4 moterys, 18 vyskupų, 29 kunigai, 1 diakonas, 3 vienuolės, 1 pasaulietė; 26 kilę iš Europos, 3 iš Afrikos ir 6 iš Azijos.
 Vardas  Gimimo metai  Mirties metai  Paskelbimo metai  Tautybė  Pareigos Šv. Grigalius I  ~540 m.  604 m. kovo 12 d.  1298 m.  Italas  PopiežiusŠv. Ambraziejus  ~340 m.  397 m. balandžio 4 d.  1298 m.  Italas  Milano vyskupasŠv. Augustinas  354 m. lapkričio 13 d.  430 m. rugpjūčio 28 d.  1298 m.  Numidijos berberas  Hipo (dab. Anaba, Alžyras) vyskupas Šv. Jeronimas  ~347 m.  420 m. rugsėjo 30 d.  1298 m.  Dalmatas  kunigas, vienuolis Šv. Jonas Auksaburnis  347 m.  407 m.  1568 m.  Siras  Konstantinopolio vyskupas Šv. Bazilijus Didysis 330 m.  379 m. sausio 1 d.  1568 m.  Kapadokas  Cezarėjos vyskupas Šv. Grigalius Nazianzietis  329 m.  389 m. sausio 25 d.  1568 m.  Kapadokas  Konstantinopolio vyskupas Šv. Atanazas Aleksandrietis  298 m.  373 m. gegužės 2 d.  1568 m.  Egiptietis  Aleksandrijos patriarchas Šv. Tomas Akvinietis  1225 m.  1274 m. gegužės 7 d.  1568 m.  Italas  Kunigas, teologas, vienuolis Šv. Bonaventūras  1221 m.  1274 m. liepos 15 d.  1588 m.  Italas  Kardinolas, vienuolis Šv. Anzelmas Kenterberietis  1033 arba 1034 m.  1109 m. balandžio 21 d.  1720 m.  Italas  Kenterberio arkivyskupas Šv. Izidorius Sevilietis  560 m.  636 m. balandžio 4 d.  1722 m.  Ispanas  Sevilijos vyskupas Šv. Petras Auksažodis  406 m.  450 m.  1729 m.  Italas  Ravenos vyskupas Šv. Leonas I 400 m.  461 m. lapkričio 10 d.  1754 m.  Italas  Popiežius Šv. Petras Damijonas 1007 m.  1072 m. vasario 21 d.  1828 m.  Italas  Ostijos kardinolas, benediktinas Šv. Bernardas Klervietis  1090 m.  1153 m. rugpjūčio 21 d.  1830 m.  Prancūzas  Kunigas, cistersų vienuolis Šv. Hilarijus Puatjietis 300 m. 367 m.  1851 m.  Prancūzas  Puatjė vyskupas Šv. Alfonsas Marija Liguoris  1696 m.  1787 m. rugpjūčio 1 d.  1871 m.  Italas  Sant’Agata de' Goti vyskupas, redemptoristų kongregacijos steigėjas Šv. Pranciškus de Salis  1567 m.  1622 m. gruodžio 28 d.  1877 m.  Prancūzas  Ženevos vyskupas Šv. Kirilas Aleksandrietis  376 m.  444 m. birželio 27 d.  1883 m.  Egiptietis  Aleksandrijos patriarchas Šv. Kirilas Jeruzalietis  315 m.  386 m.  1883 m.  Jeruzalietis  Jeruzalės patriarchas Šv. Jonas Damaskietis 676 m.  749 m. gruodžio 5 d.  1883 m.  Siras  Kunigas, vienuolis Beda 672 m.  735 m. gegužės 27 d.  1899 m.  Anglosaksas  Kunigas, vienuolis Šv. Efremas, Efremas Siras 306 m.  373 m.  1920 m.  Siras  Diakonas Šv. Petras Kanizijus  1521 m.  1597 m. gruodžio 21 d.  1925 m.  Olandas  Kunigas, jėzuitas Šv. Kryžiaus Jonas, mistiškasis mokytojas  1542 m.  1591 m. gruodžio 14 d.  1926 m.  Ispanas  Kunigas, basasis karmelitas Šv. Robertas Belarminas  1542 m.  1621 m. rugsėjo 17 d.  1931 m.  Italas  Kapujos vyskupas, teologas, jėzuitas Albertas Didysis  1193 m.  1280 m. lapkričio 15 d.  1931 m.  Vokietis  Vyskupas, teologas, dominikonų vienuolis Šv. Antanas Paduvietis  1195 m.  1231 m. birželio 13 d.  1946 m.  Portugalas  Kunigas, pranciškonų vienuolis Šv. Laurynas Brindizietis 1559 m.  1619 m. liepos 22 d.  1959 m.  Italas  Kunigas, diplomatas, kapucinas Šv.  Teresė Avilietė  1515 m.  1582 m. spalio 4 d.  1970 m.  Ispanė  Mistikė, basoji karmelitė Šv. Kotryna Sienietė 1347 m.  1380 m. balandžio 29 d.  1970 m.  Italė  Mistikė, dominikonė Šv. Teresė Lizjietė, Doctor Amoris  1873 m.  1897 m. rugsėjo 30 d.  1997 m.  Prancūzė  Basoji karmelitėŠv. Jonas Avilietis  1500 m.  1569 m. gegužės 10 d.  2012 m.  Ispanas  MistikasŠv. Hildegarda Bingenietė  1098 m.  1179 m. rugsėjo 17 d.  2012 m.  Vokietė  Mistikė, abatė
Kai kurios Romos katalikų bažnyčios tradicijos šį sąrašą praplečia arba pripažįsta tik jo dalį. Ispanijoje Bažnyčios mokytojų titulas suteiktas Fulgentui Ruspiečiui ir Leandrui Seviliečiui.

Sirų-malabarų katalikų bažnyčia Bažnyčios mokytojais taip pat laiko šventuosius Ambraziejų, Jeronimą, Jokūbą Sarugietį, Grigalių, Augustiną, Atanazą Aleksandrietį, Bazilijų Didįjį, Grigalių Nazianzietį, Joną Auksaburnį, Efremą Sirą, Izaoką Sirą, Leoną I, Joną Damaskietį, Kirilą Aleksandrietį, Kirilą Jeruzalietį, Epifanijų Salaminietį ir Grigalių Nisietį.

Chaldėjų katalikų bažnyčia pripažįsta Bažnyčios mokytojais Polikarpą, Eustachijų Antiochietį, Melecijų Antiochietį, Aleksandrą Jeruzalietį, Atanazą Aleksandrietį, Bazilijų Didįjį, Kirilą Aleksandrietį, Grigalių Nazianzietį, Grigalių Nisietį, Joną Auksaburnį, Frabitą (Flavijoną)(Konstantinopolio patriarchą), Efremą Sirą, Jokūbą Nisibidietį, Izaoką Armėną, Izaoką Ninevietį ir Marutą.

 Rytų krikščionybė 
Rytų krikščionybės tradicijoje penki asmenys tituluojami Bažnyčios mokytojais: Bazilijus Didysis, Grigalius Nazianzietis, Jonas Auksaburnis, Atanazas Aleksandrietis ir Kirilas Aleksandrietis.

 Armėnijos bažnyčia 
Armėnijos bažnyčioje pripažįstami šie Bažnyčios mokytojai: Dionizas Areopagitas, Silvestras I, Jerotėjas Atėnietis, Atanazas Aleksandrietis, Kirilas Aleksandrietis, Efremas Siras, Bazilijus Didysis, Grigalius Nazianzietis, Grigalius Nisietis, Epifanijus Salaminietis, Jonas Auksaburnis, Kirilas Jeruzalietis ir garsiosios Armėnijos asmenybės – Mesrobas Maštocas, Eliziejus Vardapetas (Jehišė), Mozė Chorenietis, Dovydas Armėnas (Nenugalimasis), Grigalius Narekietis, Narsetas Lambronietis, Narsetas IV Maloningasis.

 Asirijos Rytų bažnyčia 
Asirijos Rytų bažnyčioje pripažįstami šie Bažnyčios mokytojai: šv. Eliziejus, Diodoras Tarsietis, Teodoras Mopsvestietis ir Nestoras.

 Liuteronai 
Liuteronų liturginis kalendorius nurodo vienintelį mokytoją (Bažnyčios mokytojo terminas nevartojamas) – Martyną Liuterį.

Taip pat žr.
 Bažnyčios tėvai

 Nuorodos 
 Bažnyčios mokytojams skirtas puslapis (anglų k.)
 Katalikų enciklopedija (anglų k.)
 Trumpai apie Bažnyčios mokytojus rusų kalba

 Šaltiniai 
Krikščioniškosios ikonografijos žodynas. Vilnius, 1997.

Kategorija:Teologai

Kategorija:Katalikų šventieji